18α. ΝΟΜΟΣ υπ’ αριθ. 2338 της 18/28 Μαρτ. 1953 (ΦΕΚ Α΄ 73) Περί απαλλαγής των Ατμηλάτων Σιδηροδρομικών Δικτύων της Χώρας της υπέρ του Κλάδου ανεργίας του Ι.Κ.Α. εισφοράς. Άρθρον μόνον.-Η απαλλαγή των Ατμηλάτων Σιδηροδρομικών Δικτύων της Χώρας από της υποχρεώσεως καταβολής εισφοράς υπέρ του Ταμείου Ανεργίας, η προβλεπομένη υπό της παρ. 2 του άρθρ. 4 του Α.Ν. 1545 του 1950, εξακολουθεί ισχύουσα και μετά την δημοσίευσιν του Α.Ν. 1846/51 «περί Κοινωνικών Ασφαλίσεων» δια τον αντίστοιχον κλάδον του Ιδρύματος Κοινωνικών Ασφαλίσεων. Δυνάμει του άρθρ. 9 Ν.Δ. 4416/1964 (τόμ. 21 σελ. 124,17) το ανωτέρω άρθρον μόνον εξακολουθεί ισχύον και μετά την δημοσίευσιν του Ν.Δ. 2961/1954 (κατωτ. αριθ. 20) ως τούτο συνεπληρώθη και ετροποποιήθη δια του Νόμ. 3464/1955.

[Source: greek_legal_code_raptarchis | Tokens: 672]